એક બાજુ જ્યાં હાર્દિક પટેલે તેની જામીન અરજીની સુનવણી વખતે કોર્ટમાં જણાવ્યું કે જેલમાં તેને કાગળ પેન કે પહેરવા ચંપલ જેવી સામાન્ય સગવડો પણ નથી અપાતી ત્યાં જ જેલના અધિકારીઓ આ અંગે સ્પષ્ટતા આપતા કહ્યું કે હાર્દિક પટેલ આ પહેલા પણ મોબાઇલ ચાર્જર, ફોન જેવી વસ્તુઓ સાથે મળ્યો હતો. અને જ્યારે તેની સધન તપાસ કરવામાં આવી ત્યારે તે પોતે જ તેના ચંપલ છોડીને ચાલ્યો ગયો હતો. નોંધનીય છે કે કોર્ટમાં જામીન અરજી સુનવણી વખતે પણ હાર્દિકના પગમાં ચંપલ નહતા. અને કોર્ટે પણ આ અંગે જેલ તંત્ર જોડેથી જવાબ માંગ્યો છે.